JayJayThrowThrow/commonwealth-wiki-mix huggingface dataset:
President van die Verenigde State van Amerika

duimnael|Vlag van die President van die Verenigde State van Amerika
duimnael|Seël van die President van die Verenigde State van Amerika

Die President van die Verenigde State van Amerika (Engels: President of the United States of America, Akroniem: POTUS) is die staatshoof van die Verenigde State. Volgens die Verenigde State se grondwet is die president ook die hoof- uitvoerende beampte van die federale regering en die opperbevelvoerder van die Amerikaanse Gewapende Magte. Die president is die hoof-verkose verteenwoordiger van die burgers van die Verenigde State.

As gevolg van die supermoondheidstatus van die Verenigde State word die Amerikaanse President gereeld "die magtigste persoon op aarde" genoem en die dienende president is een van die wêreld se bekendste figure.

Destyds gedurende die Koue Oorlog is daar soms verwys na die president as "die leier van die vrye wêreld".
Sien ook

* Lys van Presidente van die Verenigde State van Amerika
* Withuis
Bronne

*
* Couch, Ernie. Presidential Trivia. Rutledge Hill Press. 1 Maart 1996. ISBN 1-55853-412-1
* Lang, J. Stephen. The Complete Book of Presidential Trivia. Pelican Publishing. September 2001. ISBN 1-56554-877-9
* Leonard Leo, James Taranto, and William J. Bennett. Presidential Leadership: Rating the Best and the Worst in the White House. Simon and Schuster, June 2004, hardcover, 304 pages, ISBN 0-7432-5433-3
* Presidential Studies Quarterly, published by Blackwell Synergy, a quarterly academic journal on the President.
* Waldman, Michael, and George Stephanopoulos. My Fellow Americans: The Most Important Speeches of America's Presidents, from George Washington to George W. Bush. Sourcebooks Trade. September 2003. ISBN 1-4022-0027-7
* Winder, Michael K. Presidents and Prophets: The Story of America's Presidents and the LDS Church. Covenant Communications. September 2007. ISBN 1-59811-452-2
Eksterne skakels

*
*
Tokyo Disneyland

Tokyo Disney is 'n temapark en vakansieoord in Urayasu, Tsjiba, Japan, geleë oos van Tokio. Dit word besit deur Oriental Land Company onder lisensie van die Walt Disney Maatskappy. Die oord is geopen op April 15, 1983. Tokyo Disney is die eerste Disney-oord wat geopen is buite die Verenigde State.

Tokyo Disney het drie hoof vermaaklikheidsafdelings: die oorspronklike Tokyo Disneyland Park, die Tokyo Disney-See temapark; en Ikspiari, wat 'n variasie is van die "Downtown Disney" Disney inkopie-, eet-, en vermaaklikheidsareas wat gevind kan word by die Disney-oorde in Kalifornië en Florida.

Soos die ander Disney-oorde, het Tokyo Disney ook verskeie hotelle. Die meeste is naby aan mekaar geleë, maar Hotel MiraCosta (by Tokyo Disney-See) en die Disney Ambassador Hotel is verwyderd van die hoofhotel area.
Eksterne skakels

* Tokyo Disney webwerf

Kategorie:Tokio
Narvik

duimnael|links|250px|Narvik tydens die Tweede Wêreldoorlog
duimnael|links|250px|Narvik feesvieringe op grondwet dag
duimnael|links|250px|RC6 trein op Narvikstasie

Narvik is 'n dorp in die distrik Nordland, in Noorweë. In 2012 was die aantal bewoners 18 473. Die munisipaliteit van Narvik beslaan 2041 km², insluitende groot gebiede buite die dorp.

Narvik is een van die noordelikste dorpe in die wêreld, met 'n treinspoor verbinding na Kiruna, Swede, maar nie na Bodø (die noordelikste punt van die res van die treinspoor netwerk van Noorweë) nie.

Dit was die oord van die eerste geallieerde sukses teen die Duitse weermag in die Tweede Wêreldoorlog. Die dorp is reeds vroeg in die Duitsers se inval van Noorweë beset, maar was ver genoeg vanaf hulle basisse, sodat 'n gemeenskaplike Britse, Franse en Poolse ekspedisiemag dit weer kon herower. Die aanval op Frankryk, en die opmars in Noorweë vanaf die suide, het beteken dat Narvik ontruim moes word in Junie 1940.


Kategorie:Nedersettings in Noorweë
Geallieerdes

In die algemeen is geallieerdes mense of groepe mense wat saamstaan in 'n alliansie.

Die term Geallieerdes word normaalweg gebruik om die lande wat teen die Sentrale Moondhede geveg het in die Eerste Wêreldoorlog, en teen die Spilmoondhede (Engels: Axis Powers) in die Tweede Wêreldoorlog, te beskryf.
Eerste Wêreldoorlog

:Hoofartikel: Geallieerdes van die Eerste Wêreldoorlog.
Hoofgeallieerdes

* Frankryk
* Verenigde Koninkryk
* Rusland (tot 1917)
* Italië (vanaf 23 Mei 1915)
* Verenigde State (vanaf 6 April 1917)
Tweede Wêreldoorlog

:Hoofartikel: Geallieerdes van die Tweede Wêreldoorlog.
Hoofgeallieerdes

* China
* Frankryk (ná 1940)
* Verenigde Koninkryk
* Sowjet-Unie
* Verenigde State (vanaf 7 Desember 1941)

Kategorie:Eerste Wêreldoorlog
Kategorie:Politiek
Kategorie:Tweede Wêreldoorlog
LSD

duimnael|250px|LSD

D-Lisergiensuur-Diëtielamied (Engels D-Lysergic Acid Diethylamide) (Chemiese verbinding: C20H25N3O), algemeen genoem acid of LSD, is 'n kragtige sintetiese hallusinogeen en psigedeliese enteogeen, oorspronklik vervaardig in 1938, maar per toeval is die effek ontdek deur Dr Albert Hoffman in 1943, van ergot, 'n fungus, wat soms op rog aangetref word. LSD word tipies mondeling ingeneem as 'n helder, geurlose, smaaklose vloeistof, gewoonlik op 'n ander middel soos kladpapier, 'n suikerklont, of gelatien, alhoewel dit ook moontlik is om dit in te neem via kos of drank. LSD is 'n afkorting vir die Duitse term vir, Lysergsäure-Diethylamid. Soos die meeste hallusinogene word die gebruik wetlik verbied. Dr Hoffmann het gewys dat kruistoleransie met meskalien en psilosibien bestaan en dat LSD soortgelyke effekte as hierdie twee natuurlike middele wat tradisioneel deur sjamane en helers gebruik word om 'n beswyming of trans te bereik. 'n Tipiese dosis LSD is 250 mikrogram, ('n kwart milligram) wat 'n besondere lae hoeveelheid is vir die 10-12 uur wat die effek voortduur.


Kategorie:Biochemie
Kategorie:Dwelms
Kategorie:Psigotropiese middels
Albert Hofmann

duimnael|links|Albert Hofmann in 2006
Albert Hofmann (11 Januarie 1906 - 29 April 2008) is 'n prominente Switserse wetenskaplike en bekend as die "vader" van LSD. Hy is gebore in Baden, Switserland, en het chemie gestudeer by die Universiteit van Zürich. Sy hoofbelangstelling was die chemie van plante en diere, en hy het later belangrike navorsing gedoen oor die chemiese struktuur van die algemene dierestof chitien, waarvoor hy sy doktoraat ontvang het. Hofmann het aangesluit by die farmaseutiese-chemiese departement van die Sandoz Laboratoriums, Basel (nou Novartis), en het die medisinale plante squill en ergot bestudeer as deel van 'n program om die aktiewe elemente te suiwer vir gebruik as farmaseutiese middels.


Kategorie:Switserse wetenskaplikes
Kategorie:Geboortes in 1906
Kategorie:Sterftes in 2008
Roland Korporasie

duimnael|links|Roland TR-909
Roland Korporasie (Roland Corporation) is 'n vervaardiger van elektroniese musiekinstrumente, elektroniese toerusting en sagteware. Dit is gestig deur Ikutaro Kakehashi in Osaka op 18 April, 1972.

Roland gebruik 'n aantal adisionele name vir hulle produkte:
* BOSS (kitaar effekte-pedale, effekte-eenhede, ritme-masjiene)
* Edirol Skoot Media Produksie (Desktop Media Production or 'DTMP')
* Rodgers Instruments (elektroniese en kombinasie pyporrels)
* Roland Digital Group (Roland DG).

Roland se leuses:
* Inspire the enjoyment of creativity
* Be the best rather than the biggest
* The Roland Family - Cooperative Enthusiasm
Eksterne skakels

* Roland WebWerf

Kategorie:Japanse maatskappye
Kategorie:Musiekinstrumente
26 Mei

26 Mei is die 146ste dag van die jaar in die Gregoriaanse kalender (147ste in skrikkeljare). Daar volg nog 219 dae.
Gebeure

* 1555 – Pous Paulus IV word gekroon deur kardinaal Francesco Pisani.
* 1805 – Napoléon Bonaparte met die Ysterkroon van Lombardye gekroon as Koning van Italië in Milaan.
* 1839 – Pous Gregorius XVI verklaar Veronica Giuliani heilig.
* 1857 – Die Koninkryk van Pruise doen formeel afstand van die Vorstedom Neuenburg/Neuchatel aan Switserland nadat republikeinse magte beheer oor die staat bekom het.
* 1896 – Die Dow Jones Industrial Average word vir die eerste keer deur Charles Dow as 'n aandelemarksyfer gepubliseer.
* 1918 – Georgië verklaar onafhanklikheid tydens die Russiese burgeroorlog en roep die Demokratiese Republiek van Georgië uit.
* 1948 – Die Nasionale Party en Afrikanerparty verslaan die Verenigde Party en Arbeidersparty in Suid-Afrika se algemene verkiesing.
* 1966 – Guyana word van die Verenigde Koninkryk onafhanklik.
* 1971 – Drie Suid-Afrikaanse Lugmag Hawker Siddeley-vliegtuie bots teen Duiwelspiek in Kaapstad; 11 sterf.
* 1972 – Richard Nixon en Leonid Brezjnef teken die antiballistiesemissielverdrag in Moskou, en sluit daarmee die SALT I onderhandelinge af.
* 1986 – Die Europese Gemeenskap neem die Europese vlag aan.
Geboortes

* 1478 – Giulio di Giuliano de' Medici (later Pous Clemens VII), die 219de pous van die Rooms-Katolieke Kerk († 1534).
* 1886 – Al Jolson, Amerikaanse akteur en komponis († 1950).
* 1907 – John Wayne, Amerikaanse akteur († 1979).
* 1920 – Peggy Lee, Amerikaanse aktrise († 2002).
* 1934 – Dullah Omar, 'n Suid-Afrikaanse anti-apartheidsaktivis, prokureur en minister († 2004).
* 1953 – Michael Portillo, Britse konserwatiewe politikus, joernalis en mediapersoonlikheid.
* 1966 – Helena Bonham Carter, Engelse aktrise.
* 1966 – Zola Budd, Suid-Afrikaanse middelafstandatleet.
* 1971 – Matt Stone, Amerikaanse akteur, skrywer, en vervaardiger.
Sterftes

* 1703 – Samuel Pepys, staatssekretaris in die admiraliteit van die Koninkryk van Engeland, president van die Royal Society en afgevaardigde in die Engelse Laerhuis (* 1633).
* 1927 – Annie Visser, Suid-Afrikaanse mezzo-sopraan (* 1876).
* 1969 – Helga Uys, Duitsgebore konsertpianis, moeder van Pieter-Dirk Uys (* 1908).
* 1980 – Willie Maree, Suid-Afrikaanse boer en politikus, leier van die Nasionale Party in Natal (* 1920).
* 2017 – Zbigniew Brzeziński, Amerikaanse politieke wetenskaplike (* 1928).
* 2018 – Alan Bean, Amerikaanse ruimtevaarder (* 1932).
* 2020 – Stella Branca, Afrikaanse skrywer en kunstenaar (* 1931).
* 2022 – Ray Liotta, Amerikaanse akteur (* 1954).
Vakansiedae

* Onafhanklikheidsdag in Guyana (1966).
* Corpus Christi-fees in Katolisisme (2005).
* Moedersdag in Pole.
* Feesdag van Pous Eleuterus van die Rooms-Katolieke Kerk.
* Herdenkingsdag van Johannes Calvyn in die die Kerk van Engeland.
* Feesdag van Pous Aleksander I van Alexandrië volgens die Oosters-Ortodokse Kerk.


Kategorie:Mei
Hallusinogeen

duimnael|270px|Deursnee van 'n hallusinogene paddastoel wat in Nieu-Seeland voorkom.

'n Hallusinogeen is 'n middel wat hallusinasies (of drogbeelde) veroorsaak. Die woord hallusineer is afgelei van die Latynse woord "hallucinare", wat "ronddwaal in die gees" beteken. Dit laat mense dinge sien en hoor wat nie werklik bestaan nie. Hallusinogene is uiters gevaarlike gifstowwe wat verslawing of selfs dood kan veroorsaak.

'n Paar voorbeelde ter illustrasie:

* Dagga, 'n plant wat as 'n hallusinogeen met 'n matig kalmerende uitwerking geklassifiseer word. Dagga word hoofsaaklik gerook, maar kan ook geëet word.

* LSD, 'n kragtige sintetiese hallusinogeen en psigedeliese enteogeen. LSD word tipies mondelings as 'n helder, geurlose, smaaklose vloeistof ingeneem.
Eksterne skakels

*


Kategorie:Dwelms
Kategorie:Geneeskunde
Ford Mustang

duimnael|270px|2024 Ford Mustang GT
duimnael|270px|1969 Ford Mustang

Die Ford Mustang is 'n gewilde motorkar wat oorspronklik gebaseer is op die Ford Falcon. Die eerste produksie Ford Mustang, 'n wit afslaankap met swart bekleedsel, het van die produksielyn afgerol op 9 Maart 1964 en was later aan die Amerikaanse publiek bekend gestel as 'n "1964 1/2"-model, beide op die New York World's Fair op 17 April 1964 en op al drie Amerikaanse televisienetwerke op 19 April van daardie jaar deur die Ford Motormaatskappy (Engels: Ford Motor Company). Dit was die suksesvolste produkbekendstelling in die geskiedenis van die motorkar, en het amper pandemonium veroorsaak by al die Ford-handelaars dwarsoor Noord-Amerika.
Toekennings

Dit is aanvanklik deur Ford se produksiebestuurder Lee Iacocca ontwikkel as 'n tweesitplekmotor en later as 'n viersitplekmotor. Die ontwerp is gedoen deur David Ash en Joseph Oros in Ford se Lincoln-Mercury afdeling se ontwerp-ateljees (hulle het die ontwerpkompetisie gewen in ’n kompetisie georganiseer deur Iacocca). Die basismodel Mustang, met 78 kW (105 perdekrag), 2.8l (170 duim³) sessilinderenjin en driespoedratkas se verkoopsprys was VS$ 2 368.

Die Mustang het 'n aantal motorindustrietoekennings ontvang reeds in die eerste jaar, insluitende "Motor Trend Motor van die jaar", pasaangeemotor vir die 1964 Indianapolis 500 en die Tiffany ontwerptoekenning vir "uitstekende ontwerp," – die eerste motor wat so vereer is.
Verwysings

* 2005 Mustang draws inspiration from the 60's van die CanadianDriver Communications, Inc. (2004). Laaste besoek op 11 Januarie 2004.
* Mustang 1965-73 Repair & Tune-Up Guide, Chilton Book Company, Radnor, Pennsylvania.
Eksterne skakels

* Ford Motormaatskappy
* Henry Ford-museum
* Mustang Klub van Amerika
* Saleen Mustang conversions
* Yellow Mustang Registry
* 1969 Ford Mustang inligting
* Classic Ford Mustangs

*
*
* Ford Mustang Ondersteuners amptelike webwerf


Mustang
The Simpsons

The Simpsons is ’n Amerikaanse televisie-animasiereeks wat deur Matt Groening geskep is en sedert 1989 in Suid-Korea en die VSA vervaardig word.

duimnael|links|Die skepper Matt Groening
Die reeks is ’n satiriese uitbeelding van ’n werkersklasgesin, die Simpsons, wat bestaan uit Homer, Marge, Bart, Lisa en Maggie. Dit speel in die 21ste eeu op ’n fiktiewe dorp, Springfield, af en is ’n parodie op die Amerikaanse kultuur en gemeenskap, televisie en die menslike bestaan.
Ontstaan en sukses

duimnael|links|Die Simpson-gesin.
Groening het aanvanklik ’n reeks kort tonele geskryf en die lede van die disfunksionele gesin na sy eie gesinslede genoem, met Bart in die plek van sy eie naam. Dit het op 19 April 1987 deel van The Tracey Ullman Show geword. Ná drie seisoene is dit ontwikkel in ’n halfuurlange program in spitstyd.

Dit is die sitkom wat die langste nog op televisie wys, met (in Januarie 2018) altesaam 30 seisoene en meer as 650 episodes sedert die eerste uitsending op 17 Desember 1989. Daar is ook ’n rolprent, The Simpsons Movie (2007), ’n videospeletjie (ook 2007) en ’n Simpsons Comic, wat deur Bongo Comics gepubliseer word. Daar sal minstens ’n 31ste reeks ook wees, maar die datum is nog nie aangekondig nie.

The Simpsons is wyd geprys tydens sy eerste nege of tien seisoene, wat as sy "goue era" beskou word. Die tydskrif Time het dit die 20ste eeu se beste TV-reeks genoem, en Erik Adams van The A.V. Club meen dis die beste televisieproduk "ongeag die formaat".

Op 14 Januarie het die Simpson-gesin ’n ster op die Hollywood Walk of Fame gekry. Dit het al tientalle pryse gewen, insluitende 31 Emmys, 30 Annies en Peabody-prys, en Homer se uitroep "D'oh!" is selfs in Engels opgeneem.
Hoofkarakters

* Homer Simpson
* Marge Simpson
* Bart Simpson
* Lisa Simpson
* Maggie Simpson
Medekarakters

* Abraham Simpson
* Duffman
* Moe Szyslak
* Montgomery Burns
* Waylon Smithers
* Ned Flanders
Sien ook

* Futurama
Verwysings
Eksterne skakels

* Amptelike tuisblad
*
*
* 15px Hierdie artikel is vertaal uit die Engelse Wikipedia


Kategorie:Amerikaanse televisiereekse
Kategorie:Animasie
Mae West

Mary Jane (Mae) West (Woodhaven, New York, 17 Augustus 1893 - Los Angeles, Kalifornië, 22 November 1980) was 'n Amerikaanse aktrise en draaiboekskrywer.

Sy is gebore as die dogter van Jack West en Matilda Doelger.

Mae West het begin optree in Vaudeville op die ouderdom van vyf. Teen die ouderdom van twaalf het sy opgetree onder die naam "The Baby Vamp."

Sy het uiteindelik haar eie opvoerings begin skryf. Haar eerste optrede op Broadway was getiteld Sex. Die hoofrol is deur haarself vertolk, sy was ook die skryfster, vervaardiger en direkteur. Die opvoering het nie aanklank gevind by die stad se amptenary nie, en sy is gearresteer, asook al die ander toneelspelers.

250px|links|duimnael|280px|Mae West ry in 'n koets tydens haar terugkeer van Hollywood, ca. 1933
Eksterne skakels

*


Kategorie:Amerikaanse aktrises van die 20ste eeu
Kategorie:Geboortes in 1893
Kategorie:Sterftes in 1980
Apollo 16

links|70px
Apollo 16 was die tiende bemande sending van die Apollo-program en die vyfde sending om op die maan te land.

Die bemanningslede: John W. Young, Kommandeur; Ken Mattingly, beheereenheid-vlieënier; en Charles Duke, maanmodule-vlieënier. Dit was 'n J-klas sending. Hulle het 95,71 kg se maanmonsters saamgebring.

Die Apollo 16-subsatelliet is gelanseer vanaf die sentrale module terwyl dit in 'n omwenteling om die maan was. Die subsatelliet het eksperimente uitgevoer oor magnetiese velde. Dit is gelanseer op 24 April 1972 teen 21:56:09 UTC en was in 'n wentelbaan om die maan vir 34 dae en 425 rewolusies. Dit het 'n massa van 36,3 kg gehad en bestaan uit 'n sentrale silinder en drie 1,5 m lange stutte.
Bemanning

* John W. Young
* Ken Mattingly
* Charles Duke
Sendingparameters

* Massa:
** Lanseermassa: 2 921 005 kg
** Totaal ruimtetuig: 46 782 kg
*** CSM massa: 30 354 kg, waarvan CM 5 840 kg was, SM 24 514 kg
*** LM massa: 16 428 kg
* Aardomwentelinge: 3 voor vertrek na die maan, ongeveer een tydens terugkeer.
* Maanomwentelinge: 64

Die beheereenheid word tans uitgestal in die U.S. Space and Rocket Center, in Huntsville, Alabama.
Eksterne skakel

* Apollo 16-inskrywing in Encylcopedia Astronautica


Kategorie:Apollo-program
Boeing

duimnael|regs|Die Boeing 707, 1964
duimnael|regs|Boeing 737-300
duimnael|regs|Boeing 787-8 Dreamliner

Boeing (The Boeing Company) is 'n Amerikaanse maatskappy wat vliegtuie en militêre toerusting vir verdediging, lug- en ruimtevaart vervaardig. Sy passasiersvliegtuie (soos die Boeing 737 en 747) word deur lugdienste oor die hele wêreld gebruik.

Die maatskappy is in 1916 deur William Edward Boeing in Seattle, Washington gestig. In 1997 het hulle hul belangrikste mededinger, McDonnell Douglas, gekoop. Boeing se hoofkantoor is vanaf 2001 in Chicago, Illinois in die Verenigde State, met sy grootste vervaardigingsfasiliteite naby Seattle.

In 2015 het die maatskappy 'n omset van byna VS$ 100 miljard gehad, waarvan twee derdes vanaf siviele passasiers- en vragvliegtuie afkomstig was. Boeing lewer in hierdie jaar 762 vliegtuie en het teen die einde van die boekjaar kontrakte gehad om 'n verdere 5 800 vliegtuie te lewer. In 2020 het die maatskappy 161 133 werkers in diens gehad. As gevolg van 'n dalende vraag na passasierstralers, wat herstrukturering nodig maak, het Boeing in Mei aangekondig dat sowat tien persent van die werksgeleenthede verlore sal gaan.
Lys van Boeing se passasiersvliegtuie

Onttrekte vliegtuie

* Boeing 247
In gebruik

* Boeing 707
* Boeing 717
* Boeing 727
* Boeing 737
* Boeing 747-400
* Boeing 747-8
* Boeing 757
* Boeing 767
* Boeing 777
* Boeing 787 Dreamliner
Toekomstige vliegtuie

* Boeing Yellowstone Project (Boeing Y1, Y2 en Y3)
Militêre vliegtuie

* Boeing B-17 Flying Fortress
* Boeing B-29 Superfortress
* Boeing B-47 Stratojet
* Boeing B-50 Superfortress
* Boeing B-52 Stratofortress
* Boeing C-17 Globemaster III
* Boeing KC-135 Stratotenker
* Boeing P-12
* Boeing P-26 Peashooter
Onbemande vliegtuie

* Boeing Insitu ScanEagle
Verwysings
Pentium 4

Die Pentium 4 is 'n sewende-generasie x86-argitektuur mikroverwerker deur Intel, die eerste totaal nuwe SVE-ontwerp (Engels: CPU design) sedert die Pentium Pro van 1995.

Die oorspronklike Pentium 4, kodenaam "Willamette", se verwerkingspoed was 1.4 en 1.5 GHz en is vrygestel in November 2000. In teenstelling met die Pentium II, die Pentium III, en die verskeie Celeron verwerkers, is niks oorgeneem van die Pentium Pro ontwerp nie. Elke eienskap is van nuuts af aan ontwerp.

Dit was vir baie 'n verrassing toe die Pentium 4 nie op die ou P6-ontwerp verbeter het in enigeen van die twee sleutelmaatstawe van werkverrigting nie: heelgetalprosesseringspoed en dryfpuntwerkverrigting. Dit het eerder die tradisionele werkverrigting opgeoffer om hoë klokspoed en SSE-werkverrigting te wen.

Die Pentium 4 is ook beskikbaar in 'n laer prestasie Celeron weergawe en 'n hoër prestasie Xeon weergawe.

Kategorie:Rekenaars
Sojoes 1

duimnael|200px|links|Wladimir Komarof op 'n Sowjet-seël wat in 1964 uitgegee is.


Sojoes 1 (Engels: Soyuz, Russies: Союз 1, Unie 1) was deel van die Sowjetunie se ruimteprogram en is gelanseer op 23 April 1967. Die Sojoes 1 het 'n enkele ruimtevaarder, kolonel Wladimir Michailowitsj Komarof vervoer, wat gesterf het toe die ruimtetuig geval het ná sy terugkeer na die aarde.
Bemanningslede

* Wladimir Komarof
Sendinggegewens

* Ruimtetuig: Sojoes 7K-OK #4, aktiewe koppelingstelsel
* Massa: 6 450 kg
* Perigeum: 197 km
* Apogeum: 223 km
* Inklinasie: 50,8°
* Periode: 88,7 minute


Kategorie:Ruimtevaart
Kategorie:Bemande ruimteprogram van die Sowjetunie
Intel

Intel is 'n VSA-gebaseerde multinasionale korporasie wat bekend is vir die ontwerp en vervaardiging van mikroverwerkers en spesialiseer in geintegreerde stroombane. Intel vervaardig ook netwerkkaarte, moederborde, flitsgeheue en ander rekenaarkomponente. Intel verskaf mikroverwerkers vir rekenaarvervaardigers soos Lenovo, HP en Dell. Intel se hoofkantoor is in Santa Clara, Kalifornië, in Silicon Valley.
Oorsprong

duimnael|upright|Andy Grove, [[Robert Noyce en Gordon Moore in 1978]]
duimnael|links|'n Intel Pentium MMX-mikroverwerker.
Die maatskappy is gestig op 18 Julie 1968 deur Gordon Moore (van Moore se wet) en Robert Noyce. Die derde werknemer was Andrew Grove, wat die maatskappy bestuur het vanaf sy aanvang in 1960 tot sy aftrede in 1990, en dit gebou het tot een van die grootste en suksesvolste besighede in die wêreld.

Moore en Noyce wou die maatskappy 'Moore Noyce' noem, maar die naam was reeds deur 'n hotelgroep geregistreer, en het besluit op die akroniem INTegrated ELectronics.

Die maatskappy het begin as 'n vervaardiger van geheueskyfies voordat hulle oorgeskakel het na verwerkers. Andrew Grove het hierdie oorgang beskryf in die boek Only the Paranoid Survive.

Gedurende die 1990's was Intel se Intel Architecture Labs (IAL) verantwoordelik vir baie van die nuwighede op die terrein van Persoonlike rekenaar-hardeware, onder andere die PCI-bus, Universal Serial Bus (USB) en die tans-dominerende argitektuur vir multiverwerkerbedieners. IAL se sagteware het gemengde sukses behaal; hulle video- en grafikasagteware was belangrik vir die ontwikkeling van sagteware-gedrewe digitale video, maar hulle pogings is later hoofsaaklik oorskadu deur kompetisie van Microsoft. Hierdie stryd tussen Intel en Microsoft het aan die lig gekom in getuienis tydens die Microsoft antitrust-verhoor.

Intel se oorheersing in die x86-mikroverwerkermark het oor die jare tot verskeie aanklagte van antitrust-oortredings gelei, waaronder FTC-ondersoeke in beide die laat 1980's en in 1999, asook siviele regsgedinge soos die hofsaak deur Digital Equipment Corporation (DEC) in 1997 en 'n patentsaak deur Intergraph. Min van die hofsake het op enigiets uitgekom.

Die enigste groot mededinger vir Intel in die x86-verwerkermark is Advanced Micro Devices (AMD), met wie Intel ooreenkomste vir kruis-lisensiëring sedert 1976 het: hulle kan mekaar se gepatenteerde tegnologiese uitvindings gratis gebruik. Kleiner mededingers bestaan, soos Transmeta wat verwerkers vir draagbare toerusting vervaardig wat min krag gebruik.
Sien ook

* Pentium 4
Verwysings
Eksterne skakels

* Intel se webwerf
* Intel Technology


Kategorie:Amerikaanse maatskappye
Kategorie:Rekenaars